Когато някой е влизал при Ванга до нея са заставали мъртъвците, които искали по един или друг начин да се докоснат до въпросния човек – Радио Верига Фокус
Петрич. Когато някой е влизал при Ванга до нея са заставали мъртъвците, които искали по един или друг начин да се докоснат до въпросния човек. Това каза за Радио „Фокус“ – Пирин Зоя Димитрова, уредник в къща-музей „Ванга“ – Петрич. „Именно в такива моменти тя е виждала близките на хората, които са стояли срещу нея. Успявала е да направи връзка с отвъдното, защото самите мъртъвци са я търсили, те са били част от нейните посетители“, каза още Димитрова. Тя заяви, че през целия си живот Ванга е трябвала да се бори с големи трудности. „Тази жена през целия си живот е живяла в изключителна тежест. Всичко което от ранна детска възраст до 85-годишна възраст когато губи своя живот, нейния живот е бил свързан само със страдание и болка. В ранното детство, поради факта, че са били изключително бедни – те не са има с какво да се препитават, а в последствие тя е трябвало да бъде свидетел на човешка мъка ежедневно. Като ви казвам ежедневно имайте предвид, че на ден при нея са минавали по повече от 50-06 души. Нито един от тези хора не е ходил при нея с радостна вест или просто ей така да се докосне до пророчицата. Имало е й такива, но определено всеки е отивал със своята болка, със своето терзание и тя е преживявала тази човешка мъка“, подчерта Димитрова. Тя коментира, че  не веднъж и два пъти когато хората са поздравявали Ванга с думите „Добро утро, лельо Ванга“, тя се е обръщала към отсрещния човек и е казвала: „Добро е за Вас, защото сте се наспали, защото цяла вече сте почивали, но аз с моите душевни очи съм ходила и съм виждала мъката не целия свят“. Ливия НИНОВА